竹林禪院

竹林禪院係香港最大嘅佛寺之一，喺香港新界荃灣芙蓉山南麓，面積4公頃多。山上風光明媚，盡覽荃灣新市鎮，遠望藍巴勒海峽同青衣島。喺1995年被評為三級歷史建築，2009年12月18號改評為香港二級歷史建築。

史
 1928年，由融秋和尚用竹席棚架起成佛寺。
 1932年，「浮屠殿」起好，正式改名叫「竹林禪院」
 喺二戰期間日本殖民時代，僧侶們開辟土地耕種，實行自給自足度過艱難嘅時期。
 1949年，中國 共產黨逼使大批僧侶逃難，竹林禪院大開方便之門，來者不拒，招待食宿。 
 1970年，佛寺向香港政府補地價買入而家「大雄寶殿」嘅土地。
 1975年動工起「大雄寶殿」，並喺1982年完工同開光。

建築
 入口處嘅山門係一石牌坊，刻住「竹林禪院」四個大字，登上白石階直達「天王殿」。
 山門中央橫匾：中華民國17年，竹林禪院，融秋創建。
 山門嘅外對聯：佛曆2436年- 「竹解靈心看萬綠參差誰會香嚴一擊，林X自性X眾緣和合玅詮龍猛三觀。」
 山門嘅內對聯：佛曆2524年重建落成，挕山沙門超塵敬題：「翠竹絕塵氛聽梵唄數聲喚醒萬千名利客，叢林饒靜趣憑袈裟尺地寄將一片水雲身。」
 步入「天王殿」即見一尊彌勒佛嘅佛像，面容祥和歡喜。
 天王殿嘅橫匾：一生補處
 天王殿嘅對聯：「竹本虛心會得香嚴一擊方知來路，林無自性能明龍猛三觀即識歸程。」
 彌勒佛嘅對聯：「眼前都是有緣人相近相親怎不滿腔歡喜，世間盡多難耐事自作自受何妨大肚包容。」
 「天王殿」左邊係「福德祠」，「天王殿」後面係「韋馱殿」。
 福德祠嘅對聯：「三門清靜賴維護，五殼豐登仗協調。」
 喺「韋馱殿」後面，步出庭院，石階前面設有大「香爐」，左右都有蓄水池同亭臺花圃，旁邊種有參天樹木、大紅茶花。「鐘樓」同「鼓樓」分立兩邊。
 再拾級而上就係「大雄寶殿」，外觀莊嚴雄偉，殿前面立有氣勢非凡嘅紅色圓柱。殿裏面供奉釋迦牟尼佛像、藥師琉璃佛像同阿彌陀佛像，兩邊有金身羅漢像。「大雄寶殿」後面供奉觀音菩薩像。
 再拾級而上就係第一座磚石建造嘅「浮屠殿」，殿前面有石山魚池，兩邊係禪房。殿裏面供奉地藏菩薩像，由觀音像左右脅護，牆上面刻住佛教故事嘅浮雕壁畫。殿裏面建有7層木塔，此殿曾喺1953年重修。
 「浮屠殿」後有天然嘅重疊岩石稱：「佛塔」，下方有「妙蓮洞」同「觀音洞」等兩個岩洞 。後山重有「五百羅漢堂」同「菩提園」。
 花園金璧輝煌嘅祭臺上面供奉一尊四面佛嘅雕像。

相

荃灣芙蓉山竹林禪院

香港佛寺
香港特色建築
荃灣
香港二級歷史建築